Коварни улици
„Коварни улици“ () е американски филм от 1973 на режисьора Мартин Скорсезе. В него участват изгряващите звезди Робърт Де Ниро и Харви Кайтел. Това е първият от общо осем съвместни филма на Скорсезе и де Ниро и първият филм на Скорсезе, за който той получава одобрението на критиците. В „Коварни улици“ са използвани няколко новаторски технически похвати, които оказват влияние върху идущите режисьори, като например Куентин Тарантино, Спайк Лий, Уонг Карвай, както и много други.

Сюжет 
Малката Италия, Ню Йорк. Чарли е дребен мафиот, който се опитва да се издигне в престъпния свят, но чувството му за дълг към неговия налудничав приятел Джони Бой го възпира. Чарли работи за чичо си, който е клечка в мафията, и събира дълговете, които все още не са изплатени на неговия чичо. Чарли има още един проблем. Той има връзка с братовчедката на Джони Бой, която страда от епилепсия, но чичото е категорично против нея заради заболяването ѝ. Чарли е възпитан в духа на католицизма и прощава твърде лесно, което му пречи да стигне далеч в мафията.

В ролите

Награди 
 Награда на Националното дружество на филмовите критици за най-добра поддържаща мъжка роля — Робърт Де Ниро

Реплики 
 Чарли: Греховете не се изкупуват в църквата. Греховете се изкупуват на улицата. Греховете се изкупуват у дома. Останалото са глупости и ти го знаеш.
 Чарли: Знаете ли какво казала кралицата? „Ако имах топки, щях да съм крал.“

Зад кулисите 
 Първоначално спонсорите искали Джон Войт да играе ролята на Чарли, но той отказва.
 Въпреки че действието във филма се развива в Ню Йорк, малка част от снимките са направени там. Много сцени са заснети в Лос Анджелис, включително сбиването в билярдната зала.

Източници

Външни препратки 
 
 
 „Коварни улици“ в Rotten Tomatoes

Филми на Мартин Скорсезе
Филми от 1973 година
Американски криминални филми